recursal/SuperWikiNEXT-32B huggingface dataset:
Teodolit bacaan langsung, dikeluarkan di Kesatuan Soviet pada tahun 1958 dan digunakan untuk pengukuran topografi
**Teodolit** (/θiˈɒdəˌlaɪt/)  merupakan sebuah alat optikal ketepatan dalam mengukur sudut antara titik boleh dilihat yang ditetapkan dalam satah mengufuk dan menegak. Penggunaan utamanya adalah untuk ukur tanah, tetapi ia juga boleh digunakan secara meluas dalam pembinaan bangunan dan infrastruktur, dan beberapa aplikasi khusus seperti meteorologi, cerapan dan pelancaran roket. 

Ia terdirinya daripada teleskop boleh alih yang dipasang supaya ia boleh berputar di sekitar paksi mendatar dan menegak dan memberikan bacaan sudut. Alat ini menunjukkan orientasi teleskop, dan digunakan mengaitkan titik pertama yang dilihat melalui teleskop dengan penampakan seterusnya titik lain dari kedudukan teodolit yang sama. Sudut teodolit boleh diukur dengan ketepatan hingga ke mikroradian atau saat lengkok. Daripada bacaan ini di dalam teodolit, pelan boleh dilukis atau objek boleh diletakkan mengikut pelan sedia ada. Teodolit berteknologi moden telah berkembang yang juga dikenali sebagai Stesen penuh di mana sudut dan jarak diukur secara elektronik, dan masuk terus ke memori data komputer.

Bagi teodolit jenis transit, teleskopnya pendek untuk memutarkan pada paksi sangga, memutarkan teleskop melalui satah menegak melalui zenit; untuk instrumen bukan transit, putaran menegak adalah terhad kepada lengkok terhad.

Paras optik kadangkala juga disalah anggap sebagai teodolit, tetapi ia tidak mengukur sudut menegak dan hanya digunakan untuk meratakan pada satah mendatar (walaupun ia sering digabungkan dengan ukuran julat mendatar dan arah ketepatan yang sederhana).

1. ↑  "theodolite". *Dictionary.com Unabridged*. Random House.
2. ↑  Thyer, Norman (March 1962). "Double Theodolite Pibal Evaluation by Computer". *Journal of Applied Meteorology and Climatology*. American Meteorological Society. **1** (1): 66–68. Bibcode:1962JApMe...1...66T. doi:10.1175/1520-0450(1962)001<0066:DTPEBC>2.0.CO;2.
Dalam politik Amerika, **undi silang** (sama dengan konsep gabungan pilihan raya) berlaku apabila calon bertanding dalam pilihan raya utama bukan sahaja mereka parti sendiri, tetapi juga satu atau lebih parti lain, secara amnya dengan harapan dapat mengurangkan atau menghapuskan persaingan mereka pada pilihan raya umum. Ia berkuat kuasa di California dari 1913 hingga 1959, apabila ia dimansuhkan, dan telah digunakan di negeri lain, paling ketara di New York dan New Hampshire , di mana ia masih berkuat kuasa.

Di New York calon utama biasanya adalah calon Demokrat dan Republikan, dan sokongan pelbagai parti kecil ditunjukkan dengan memenangi pencalonan mereka juga. Sebagai contoh, calon Republikan sering cuba memenangi pencalonan Parti Konservatif New York juga. Satu pengecualian yang jarang berlaku adalah pada tahun 1944, di mana Ahli Kongres New York Vito Marcantonio berjaya memenangi kedua-dua pemilihan utama Parti Republikan dan Demokrat, memastikan beliau dipilih semula.

Rujukan
-------

1. ↑  McHenry, Dean E. (1946). "Cross-Filing of Political Candidates in California". *The Annals of the American Academy of Political and Social Science*. **248** (1): 226–231. doi:10.1177/000271624624800132.
2. ↑
**PRIMEtime** merupakan saluran bersiaran program bahasa Melayu dan Inggeris. Saluran ini dilancarkan pada 15 September 2021 untuk menggantikan saluran Hello ditamatkan pada 1 Oktober 2021.

PRIMEtime akan ditamatkan pada 4 September 2023 bersama dengan Astro Xiao Tai Yang (bergabung dengan Astro AEC) dan Astro Tutor TV SK (kini Astro Tutor TV) dan rancangan dari saluran ini akan disiarkan di SHOWCASE (mesti mempunyai pek "Movies" sebelum menontonnya).

Sejarah
-------

Bersama saluran saudaranya Showcase Movies, ia melancarkan secara rasmi pada 15 September 2021 sebagai tindak balas terhadap penutupan saluran Disney / Fox Networks Group di rantau Asia Tenggara pada 30 September 2021.

Rancangan
---------

Saluran ini mempunyai barisan program terutamanya dari Paramount Global, NBCUniversal dan Sony Pictures Television, selain program bahasa Inggeris yang dihasilkan secara tempatan dan dari blok Astro GO.

### Drama

* Evil
* Magnum P.I.
* Chicago Fire
* Chicago P.D.
* Chicago Med
* Chucky
* Law & Order: Special Victims Unit
* Transplant
* Private Eyes
* Nazli
* Magnificent Century
* Burden Of Truth
* Nancy Drew

  

Animasi

Rancangan ini dibawa oleh Cartoon Network

• The Amazing World of Gumball

• We Bare Bears

• The Powerpuff Girls (2016)

• Generator Rex

• Apple & Onion

• Ben 10

  

### Komedi

* Young Rock

### Berita

* Al Jazeera News Live
* DW News

### Bual bicara

* Rachael Ray

### Rancangan realiti

* Survivor

### Rancangan lama

* Tell Me a Story
* Four Weddings and a Funeral
* The Magicians
* A Discovery of Witches
* Punky Brewster
* Ordinary Joe
* S.W.A.T.
* Kids Say the Darnest Things
* The Affair
* Saved by the Bell
* The Game: Towards Zero
* What in the Malaysia?
* Travel for Love
* Star vs Food Malaysia
* Best.Ever
* Who Wants to Be a Millionaire?
* Keeping Up with the Kardashians
* Why Women Kill
* The Royal Revealed
* The Night Shift
* Girls5eva
* Into The Dark
* Riviera

### Astro Originals

Drama premium disiarkan di PRIMEtime setiap Ahad di bawah jenama Astro Originals. Ia biasanya disiarkan sebanyak 8 episod.

* Kuasa
* Histeria The Series
* Murder By Moonlight
* One Cent Thief
* Kudeta

Rujukan
-------
***Masjid Jamek An-Nur*** (atau juga dikenali sebagai ***Masjid Negeri Wilayah Persekutuan Labuan***) merupakan masjid tunggal di Wilayah Persekutuan Labuan, Malaysia. Peringkat awal pembinaan masjid ini dikendalikan oleh kerajaan Sabah melalui Majlis Ugama Islam Sabah (MUIS). Masjid ini dirasmikan pada 1 Februari 1988 oleh Yang di-Pertuan Agong kelapan, Sultan Iskandar ibni Sultan Ismail dari Johor bersempena Hari Wilayah.

Sejarah
-------

Kerja-kerja projek pembinaan telah dimulakan pada 9 Jun 1980 Masihi tetapi atas beberapa sebab teknikal, projek ini telah ditangguhkan. Namun pada 16 April 1984 Masihi setelah Pulau Labuan dijadikan Wilayah Persekutuan yang kedua selepas Kuala Lumpur, projek ini diambil alih dan dilaksanakan di bawah pentadbiran kerajaan Persekutuan.

Senibina
--------

Gabungan seni bina dari unsur senibina Melayu Brunei bercampur dengan senibina Turki. Hasil dua pengaruh ini telah menghasilkan sebuah masjid baru dengan indentiti unik yang indah. Masjid ini dilengkapi dengan kubah dan dua menara tinggi di kedua belah masjid dan turut dilengkapi dengan kemudahan dan peralatan bagi kegunaan awam seperti tiga dewan kuliah, perpustakaan Darul Hikmah, pejabat pentadbiran dan bulik rehat bagi VIP.

Rujukan
-------

1. 1 2 3 4 5 6  "An-Nur mosque". IslamGRID. Dicapai pada 21 November 2013.

Pautan luar
-----------

* (Inggeris) Masjid Labuan/Masjid Jamek An-Nur
* Facebook Masjid Jamek An-Nur
**Kolej Matrikulasi Kejuruteraan Kedah** (KMKK) ialah Kolej Matrikulasi yang telah ditubuhkan di Malaysia. Kolej Matrikulasi Kejuruteraan Kedah terletak di Pendang, Kedah

Visi
----

Penjana unggul pelajar berkualiti ke institusi pengajian tinggi dalam bidang sains, teknologi dan profesional.

Misi
----

Membangunkan potensi pelajar dalam bidang sains, teknologi dan profesional melalui pendidikan prauniversiti yang berkualiti untuk melahirkan modal insan yang cemerlang.

Latar Belakang
--------------

Kolej Matrikulasi Teknikal Kedah (KMTK) mula beroperasi pada Mei 2009. Sebelum ini dikenali sebagai Sekolah Menengah Teknik Pendang sehinggalah ia dinaik taraf kepada Kolej Matrikulasi Teknikal Kedah. Ambilan pertama pelajar KMTK pada tahun 2009 iaitu seramai 99 orang pelajar sahaja. Pada tahun 2010 bilangan pelajar semakin bertambah sehingga 348 orang. Setakat ini Kolej Matrikulasi Teknikal Kedah mampu menempatkan seramai 518 orang pelajar termasuk lelaki dan perempuan dalam satu-satu masa. Setiap pelajar Kolej Matrikulasi Teknikal Kedah layak dan wajib menetap di Kolej Kediaman yang disediakan. Dengan prasarana dan kelengkapan yang lengkap di setiap blok kolej kediaman, keselesaan pelajar adalah terjamin.

Rujukan
-------

1. ↑  "Kolej Matrikulasi di Malaysia". Diarkibkan daripada yang asal pada 2018-08-08. Dicapai pada 2018-08-12.
2. 1 2

Pautan luar
-----------

| * l
* b
* s
Matrikulasi di Malaysia |
| --- |
| Kolej Matrikulasi | Kolej Matrikulasi Perlis • Kolej Matrikulasi Kedah • Kolej Matrikulasi Perak • Kolej Matrikulasi Negeri Sembilan • Kolej Matrikulasi Kelantan • Kolej Matrikulasi Melaka • Kolej Matrikulasi Johor • Kolej Matrikulasi Pahang • Kolej Matrikulasi Labuan • Kolej Matrikulasi Pulau Pinang • Kolej Matrikulasi Selangor • Kolej Matrikulasi Sarawak |
| Kolej Matrikulasi Kejuruteraan(dahulu Kolej Matrikulasi Teknikal) | Kolej Matrikulasi Kejuruteraan Kedah • Kolej Matrikulasi Kejuruteraan Pahang • Kolej Matrikulasi Kejuruteraan Johor |
| Kolej MARA | Kolej MARA Kuala Nerang • Kolej MARA Kulim |

 — Laman sesawang rasmi kolej

 — Laman Facebook rasmi kolej

 — Saluran Youtube rasmi kolej

 — Laman tiktok rasmi kolej
Puan Sri **Bibi Sharliza Mohd Khalid** (lahir 19 November 1971) ialah seorang ahli politik Malaysia berketurunan Melayu. Beliau kini berkhidmat sebagai ADUN Juasseh dan Ketua Wanita UMNO Negeri Sembilan. Beliau merupakan isteri kepada Bekas Menteri Besar Negeri Sembilan Tan Sri Isa Samad.

Pendidikan
----------

Beliau merupakan graduan Ijazah Sarjana Muda Pengurusan Perniagaan Universiti Teknologi Mara (UiTM).

Keluarga
--------

Bibi Sharliza pernah berkahwin dan mempunyai 4 orang anak dan mempunyai cucu.

Pada 14 April 2010, beliau telah berkahwin dengan bekas Menteri Besar Negeri Sembilan, Tan Sri Mohd Isa Abdul Samad, yang ketika itu merupakan ADUN Bagan Pinang. Isa Samad sebelum itu telah menduda selepas kematian isterinya, Puan Sri Hazizah Tumin pada 7 Disember 2005 akibat kanser parotid (kelenjar pipi) yang dihidapi selama 10 tahun. Bibi Sharliza dan Mohd Isa bernikah di rumah keluarga perempuan di Taman Fatimah, Kuala Pilah pada jam 3 petang.

Rujukan
-------

1. ↑  "Isa pilih Bibi selepas 4 tahun menduda". Diarkibkan daripada yang asal pada 2010-04-16. Dicapai pada 2010-04-14.
**Sekolah Menengah Kebangsaan Desa Tun Hussein Onn** merupakan sebuah Sekolah Menengah Kebangsaan yang terletak di Perumahan Tentera, Jalan Jelatek, Kuala Lumpur.

Pada 2009, Sekolah Menengah Kebangsaan Desa Tun Hussein Onn memiliki 751 pelajar lelaki dan 720 pelajar perempuan, menjadikan jumlah keseluruhan murId seramai 1471 orang. Ia mempunyai seramai 105 orang guru.2009

Mempunyai 9 Buah Kelas iaitu **Amanah , Bakti , Cekal , Dedikasi , Gigih , Harmoni , Ikhlas , Jujur dan Mulia**. 

  

**VISI DAN MISI**

**VISI**

MENJADIKAN DesTHO SEKOLAH YANG CEMERLANG DAN BERKUALITI MENJELANG 2022 / 2023 .

**MISI**

MEREALISASIKAN KEMENJADIAN MURID YANG BERILMU , CELIK TEKNOLOGI MAKLUMAT , SAHSIAH CEMERLANG , MAMPU BERDAYA SAING DALAM PELBAGAI BIDANG. 

**FALSAFAH SMKDTHO**

Semua Murid Memiliki Potensi Yang Boleh Dimajukan Dan Mampu Belajar Dan Diajar Oleh Semua Guru. DesTHO Mempunyai Keupayaan , Kemampuan , Keterampilan Dan Semangat Kerjasama Bagi Mengimbangkan Potensi Jasmani , Emosi , Rohani Dan Intelek Murid Dengan Memberikan Pengajaran Dan Peluang Pekerjaaan Yang Adil .

BE THE BEST, BE THE REST

Sejarah
-------

Sekolah Menengah Kebangsaan Desa Tun Hussein Onn pernah ditumpangi dengan Sekolah Rendah Kebangsaan Desa Tun Hussein Onn.Sekolah Menengah Kebangsaan Desa Tun Hussein Onn bekas penjara banduan Tentera Jepun dan Tapak perkuburan tentera Jepun

Pencapaian
----------

- 1500 orang mencapai keputusan cemerlang dalam SPM pada tahun 2021 dan 620 orang mendapat 9A+ dalam SPM pada tahun 2021.

Alamat
------

Sekolah Menengah Kebangsaan Desa Tun Hussein Onn
Desa Tun Hussein Onn, Jalan Jelatek, Kuala Lumpur
54200, Kuala Lumpur
Telefon = 341436806
Fax = 341437860

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

*
**François-Henri Pinault** (1962-) ialah seorang ahli perniagaan Perancis, dan presiden sebuah konglomerat jenama mewah, dan anak lelaki dan pewaris François Pinault. Dia dianggap sebagai salah seorang lelaki terkaya di dunia, dengan kekayaan keluarga dianggarkan pada 18 Ogos 2018 berjumlah $30.5 bilion.

Kehidupan profesional
---------------------

Dia belajar di HEC Paris di mana dia memperoleh pengetahuan untuk bekerja di syarikat bapanya. Pada tahun 1989, beliau menjadi pengurus besar *France Bois Industries*, selepas *Pinault Distribution*.

Pada tahun 1993 dia pergi bekerja di luar negara (Afrika, DOM-TOM). Pada tahun 1997, beliau dilantik sebagai ketua pengarah Fnac. Pada Mac 2005, dia mengambil lompatan besar apabila dilantik sebagai presiden Pinault-Printemps-Redoute (PPR), menggantikan bapanya. Pada 20 Jun 2007, beliau mengambil alih jawatan pengerusi lembaga syarikat peralatan sukan Jerman Puma, selepas ia diambil alih oleh kumpulan PPR melalui anak syarikatnya Sapardis.

Rujukan
-------

1. ↑  François-Henri Pinault, sa longue et luxueuse ascension
2. ↑  Kering renouvelle son partenariat avec HEC Paris dans le cadre de la chaire "Luxury"
3. ↑  Rennes. Face aux jeunes, François-Henri Pinault raconte ses années lycée

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***François-Henri Pinault*** |

* Kategori berkenaan François-Henri Pinault di Wikimedia Commons

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Lain-lain | 
* SUDOC (Perancis)
	+ 1

 |
**Bernama Radio** ialah stesen radio berita Malaysia yang dilancarkan pada 3 September 2007 sebagai **Radio24** (atau **Bernama Radio24**). Stesen radio ini dimiliki oleh Pertubuhan Berita Nasional Malaysia (Bernama) dan ia menyiarkan berita dari dalam dan luar negara selama 24 jam sehari dalam Bahasa Melayu dan Bahasa Inggeris menggunakan frekuensi FM 93.9 MHz yang sebelum ini digunakan oleh Klasik Nasional (kini Radio Klasik) dari pemancar Menara Kuala Lumpur untuk Lembah Klang sahaja. Stesen radio ini beroperasi di Tingkat 15, Wisma Bernama, Jalan Tun Razak, Kuala Lumpur. Stesen tersebut menyiarkan berita buletin setiap jam, Berita menonjolkan setiap 15 minit, Live trafik, cuaca dan pasaran saham kemas.

Sejarah
-------

Logo Radio 24, digunakan dari 2007 hingga 2016.
Pada 19 hingga 23 Julai 2007, iaitu semasa Tilawah Al-Quran Peringkat kebangsaan ke-50, frekuensi FM 93.9 MHz Klasik Nasional (kini Radio Klasik) dari Menara Kuala Lumpur digunakan untuk meneruskan siaran biasa dari jam 8:30 malam hingga 11:00 malam sahaja.

Klasik Nasional menamatkan siaran dari frekuensi tersebut pada 14 Ogos 2007 jam 12:00 tengah hari yang menandakan ia kini bersiaran di Lembah Klang pada 2 frekuensi sahaja (87.7 dan 98.3).

Siaran ujian Radio24 bermula pada 16 Ogos 2007 jam 12:00 tengah hari bermula dengan lagu kebangsaan Negaraku, "jingle" pertama dalam Bahasa Melayu dan Bahasa Inggeris manakala ucapan-ucapan daripada menteri-menteri dan bakal pendengar radio tersebut. Lagu pertama yang didendangkan ialah Saya Anak Malaysia. Siaran ujian ini akan bersiaran dalam bentuk promo dan selingan lagu selama satu jam yang bersiaran tanpa henti sehingga hari pelancaran.

Radio24 dilancarkan sepenuhnya pada 3 September 2007, jam 9:00 pagi.

Radio24 telah dicalonkan dalam 10 kategori Anugerah Seri Angkasa 2010 dengan mendapat 14 pencalonan kesemuanya.

Pada 18 dan 19 Februari 2011, Radio24 telah memenangi tiga Anugerah Seri Angkasa 2010 yakni Penyampai Berita Radio Terbaik (Wan Syahrina), Bicarawara Radio Terbaik (Azlan Idris & Syeliza Basri - Kerusi Panas) dan Pengimbang Muzik Radio Terbaik (Mohd Zaini Ahmad Norbi - Embun Hibiscus).

Pada Mac 2016, stesen Radio24 mengalami perubahan nama radio ditukarkan kepada **Bernama Radio**. Penjenamaan semula juga berlaku kepada stesen televisyen sendiri pada Mei tahun yang sama, dengan menukar nama stesen televisyen **Bernama TV** kepada Bernama News Channel.

Frekuensi
---------

### Radio

| Frekuensi | Kawasan | Pemancar |
| --- | --- | --- |
| 93.9 MHz | Lembah Klang | Menara Kuala Lumpur |
| 100.9 MHz | Kuching, Sarawak | Bukit Djin |
| 107.9 MHz | Kota Kinabalu, Sabah | Bukit Karatong |

### Televisyen

| Platform TV | Saluran | Catatan |
| --- | --- | --- |
| MYTV | 711 | Bernama Radio boleh didengari melalui platform MYTV di seluruh negara. |

Rujukan
-------

Pautan luar
-----------

* Laman web rasmi
* Bernama Radio di Facebook
* Bernama Radio di Instagram
* Bernama Radio di TikTok
* Bernama Radio di Twitter
* Saluran YouTube Bernama Radio
N38 Paya Jaras ialah kawasan pilihan raya bagi Dewan Negeri Selangor. DUN ini berada di bawah parlimen Sungai Buloh (kawasan persekutuan). Jangan dikelirukan kawasan ini dengan Kampung Paya Jaras yang merupakan sebuah pentempatan di dalam DUN ini. Beliau merupakan Ahli Majlis Mesyuarat Kerajaan Negeri Selangor (EXCO) yang dilantik pada 2018 sehingga kini.

DUN ini kini disandang oleh Yang Berhormat Mohd Khairuddin Othman dari PH-PKR. Beliau menewaskan calon daripada parti MIC dan PAS. Semasa PRU-13 beliau memenangi dun ini dengan tiket PAS, namun pada awal 2018 beliau mengumumkan masuk parti PKR dan PKR meletakkan beliau sebagai calon dan menang pilihan raya. Beliau dilantik menjadi ahli Majlis Mesyuarat Kerajaan Negeri Selangor berkuatkuasa tahun 2018 hingga sekarang. Beliau antara ADUN PKR dilantik menjadi exco yang selebihnya adalah ADUN Kajang (kawasan negeri),Lembah Jaya (kawasan negeri) dan Batu Tiga (kawasan negeri).

Sejarah Kawasan
---------------

Sejarah Wakil Rakyat
--------------------

| ADUN Paya Jaras |
| --- |
| Penggal | Tahun | Ahli | Parti | Wakil |
| Ke-12 | 2008-2013 | Muhammad Bushro Mat Johor | BN-UMNO | Pembangkang |
| Ke-13 | 2013-2018 | Mohd Khairuddin Othman | PAS | Kerajaan |
| 2018 | PKR |
| Ke-14 | 2018-2023 | PH-PKR |
| Ke-15 | 2023-kini | Halim Tamuri | PN-PAS | Pembangkang |

Keputusan Pilihan Raya
----------------------

Pentadbiran dan Kemudahan
-------------------------

DUN Paya Jaras berada di bawah pentadbiran tanah daerah Gombak di beberapa kawasan dan selebihnya di bawah daerah Petaling. Bagi mukim pula, beberapa kawasan di mukim Batu dan kawasan lain di mukim Sungai Buloh. DUN ini juga bertempat di daerah Kuala Selangor di sebahagian kecil kawasan.

Pihak kerajaan tempatan dalam DUN ini ialah Majlis Bandaraya Petaling Jaya di semua kawasan dan beberapa kawasan dalam DUN ini berada di bawah Majlis Perbandaran Selayang dan Majlis Daerah Kuala Selangor.

### Pihak Berkuasa Tempatan

Majlis Perbandaran Selayang

* Sebahagian di Zon 22
* Zon 23
* Zon 21

Majlis Bandaraya Petaling Jaya

* 

### Kemudahan Awam

Rujukan
-------

1. ↑  "Electoral Roll for the 14th Malaysian General Election Updated as of 10 April 2018" (PDF). Election Commission of Malaysia. 2018-04-16. m/s. 12. Diarkibkan daripada yang asal (PDF) pada 2018-04-25. Dicapai pada 2018-04-25.
Pelbagai topi peak cap dari beberapa angkatan laut dan maritim.
**Peak cap**, **kep berpelindung**, **kep khidmat**, **topi visor** atau **topi pegawai** ialah sejenis pakaian kepala yang dipakai oleh anggota angkatan tentera kebanyakan negara, serta banyak organisasi awam beruniform seperti agensi penguatkuasaan undang-undang dan jabatan bomba. Ia memperoleh nama daripada visor pendeknya, atau peak (pelindung dahi dan mata), yang mengikut sejarah diperbuat dari kulit yang digilap tetapi kini semakin banyak diperbuat dari pengganti sintetik yang lebih murah.

Istilah forage cap juga digunakan walaupun ia juga terpakai pada "field service cap" atau topi lipat.

Komponen utama yang lain adalah crown (bingkai), band (pita tepi) dan tanda kebesaran, biasanya lencana topi dan sulaman yang mengikut pangkat. Piping juga sering dibuat, lazimnya berlawanan dengan warna crown, biasanya warna putih untuk tentera laut, biru untuk tentera udara dan hijau untuk tentera darat. Band selalunya berwarna gelap, kontras, selalunya hitam, tetapi mungkin bercorak atau berjalur.

Dalam Tentera Darat British, setiap rejimen dan kor mempunyai lencana yang berbeza. Dalam Angkatan Tentera Amerika Syarikat, lencana topi adalah seragam di seluruh cabang perkhidmatan, walaupun varian berbeza digunakan oleh kelas pangkat yang berlainan.

Penggunaan tentera
------------------

### Tentera Laut Diraja Malaysia

Laksamana Tan Sri Abdul Aziz bin Haji Jaafar memakai *peak cap* yang dihiasi dengan empat tangkai daun padi emas pada pelindungnya.
*Peak cap* atau kep berpelindung bagi pegawai berpangkat Laksamana Pertama dan ke atas terdiri daripada:

* **Bahan dan warna**

i. Alas kain atas kep diperbuat daripada kapas berwarna putih  

ii. bingkai kep diperbuat daripada dawai besi disaluti getah polimer berwarna hitam;  

iii. pita tepi diperbuat daripada *polyester* anjal berwarna hitam:  

iv. pelindung diperbuat getah polimer berwarna hitam;  

v. alas pelindung diperbuat daripada bulu biri  

vi. lencana topi - diperbuat daripada kain jenis baldu berwarna hitam disulam dengan benang emas  

vii. bunga padi - diperbuat daripada fabrik benang emas yang ditenun;  

viii. *chin stay* - diperbuat daripada dua jalur yang disulam daripada benang emas:

* **Reka Bentuk**

i. Kep berbentuk sfera dan leper di bahagian atas  

ii. bingkai kep dengan pelindung;  

iii. pita tepi dipasang di tengah dan mengelilingi kep;  

iv. alas tangkai bunga padi dilekatkan pada bahagian atas pelindung  

v. empat tangkai bunga padi pada bahagian atas pelindung;  

vi. lencana topi dijahit pada bahagian hadapan dan di atas pita topi;  

vii. lencana topi dan *chin stay* disusun di tengah daripada pelindung bahagian atas kep.

Rujukan
-------

1. ↑

Pautan luar
-----------

* Kategori berkenaan Peaked cap di Wikimedia Commons
*
**Urutan asid nukleik** ialah penggantian pasangan pasang yang ditandakan oleh satu siri set lima huruf berlainan yang menunjukkan urutan nukleotida yang membentuk alel dalam molekul DNA (menggunakan GACT) atau RNA (GACU). Oleh konvensyen, urutan biasanya dibentangkan dari akhir 5 'hingga akhir 3. Untuk DNA, jarum rasa digunakan. Kerana asid nukleat biasanya polimer linear (tidak bercabang), menyatakan urutannya bersamaan dengan menentukan struktur kovalen keseluruhan molekul. Atas sebab ini, urutan asid nukleik juga dipanggil struktur utama.

Urutan ini mempunyai keupayaan untuk mewakili maklumat. Asid deoksiribonukleik biologi mewakili maklumat yang mengarahkan fungsi sesuatu makhluk hidup. 

Asid nukleik juga mempunyai struktur sekunder dan struktur tersier. Struktur utama kadang kala tersilap disebut sebagai *urutan utama*. Sebaliknya, tidak ada konsep yang selari dengan urutan sekunder atau tertiari.

Rujukan
-------

1. ↑  Nomenclature for Incompletely Specified Bases in Nucleic Acid Sequences, NC-IUB, 1984.
2. ↑  "BIOL2060: Translation". *mun.ca*.
3. ↑  "Research". *uw.edu.pl*.

Pautan luar
-----------

* Bibliografi mengenai ciri, corak, korelasi dalam teks DNA dan protein
"Pejabat luar negeri" dilencongkan ke sini. Untuk jabatan kerajaan British, lihat Pejabat Luar Negeri dan Komanwel.
Menteri Luar Negeri Mesir (1991-2001) Amr Moussa.
**Menteri hal ehwal luar negeri**, **menteri luar negeri** atau **menteri ehwal luar** pada umumnya menteri kabinet bertanggungjawab tentang dasar luar negeri dan hubungan negara. Gelaran rasmi pegawai tinggi berbeza mengikut negara. Menteri luar negeri biasanya melaporkan kepada ketua kerajaan (seperti perdana menteri atau presiden).

Lihat juga
----------

* Kementerian Hal Ehwal Luar Negeri
* Diplomasi

Rujukan
-------

1. ↑  "Minister of Foreign Affairs".
2. ↑   The Oxford Andrew F. Cooper, et al. eds. *The Oxford Handbook of Modern Diplomacy* (2015) excerpt chapters 4 and 5.

Pautan luar
-----------

* eDiplomat.com: Foreign Affairs Ministries

Templat:Types of government minister
Templat:Diplomacy

Portal:* icon Politik

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Latvia
* Jepun
* Republik Czech
	+ 2

 |
**Sekolah Menengah Kebangsaan Taman Desa 2** atau nama ringkasnya *SMK Taman Desa 2*, merupakan sebuah Sekolah Menengah Kebangsaan yang terletak di Bandar Country Homes.

Pada 2009, Sekolah Menengah Kebangsaan Taman Desa 2 memiliki 562 pelajar lelaki dan 555 pelajar perempuan, menjadikan jumlah keseluruhan murid seramai 1117 orang. Ia mempunyai seramai 62 orang guru.2009

Sejarah
-------

Ditubuhkan pada 1 Januari 2008 dan kini telah memasuki tahun kesembilan (2016) penubuhannya. Berbekalkan moto disiplin kualiti cemerlang, sekolah ini terus mengorak langkah maju ke hadapan.

Pada tahun 2008, sekolah ini hanya mempunyai 33 orang guru termasuk pentadbirnya manakala pada tahun 2009 bilangannya telah bertambah menjadi 62 orang guru,dan jika dikira pada tahun lepas bilangan peningkatan guru telah bertambah menjadi 87 orang.Manakala staf sokongan juga telah bertambah daripada 3 orang guru kepada 6 orang. Kini, bilangan guru dan juga staf di SMK Taman Desa2 telah meningkat kepada lebih 100 orang.

Selain itu peningkatan bilangan pelajar yang begitu ketara apabila SMK Taman Desa2 mula beroperasi dengan jumlah pelajar pertamanya 511 orang meliputi Tingkatan Peralihan,Satu,Dua dan Empat sahaja. Untuk tahun kedua (2009) bilangan pelajar telah bertambah ke 1132 orang dan tahun 2010 jumlahnya telah bertambah lagi kepada 1148 orang yang melibatkan pelajar Tingkatan Satu,Dua,Tiga,Empat,Lima dan juga Pendidikan Khas. Kesan pertambahan murid pada tahun 2010,maka dibuka persekolahan pada sesi petang.

Kelas KAA mula ditubuhkan pada tahun 2014 yang hanya mempunyai 1 kelas sahaja. KAA di sekolah ini ditubuhkan oleh En. Marzuki Mohd Noor. Pada tahun 2016, kelas KAA sudah mempunyai 3 kelas iaitu untuk tingkatan 1, tingkatan2 dan tingkatan 3. Kelas KAA juga mempunyai kemudahan iaitu mempunyai penghawa dingin di dalam kelas. Tujuannya untuk memberi murid KAA selesa dan dapat belajar dengan lebih perhatian. Kelas lain tiada penghawa dingin, hanya khas untuk KAA.

Pencapaian
----------

Keputusan PMR 2009 telah diumumkan pada 24 Disember 2009. Seramai 214 calon SMK Taman Desa 2 telah menduduki peperiksaan ini. Keputusan sekolah adalah 68.84%. 13 orang pelajar mendapat 8A, 9 orang pelajar mendapat 7A,6 orang mendapat 7A1B dan 3 orang mendapat 6A1B.

Seramai 96 calon telah menduduki Peperiksaan SPM 2009. Pelajar-pelajar ini merupakan generasi sulung yang menduduki peperiksaan di SMK Taman Desa 2. Keputusan sekolah ialah 78.13%. Dua orang calon iaitu Maznah Bt. Husin dan Muhammad Badri telah memperolehi 7A dalam peperiksaan ini.

1. Pencapaian pada tahun 2010 dan 2011 tidak diketahui#

  

Sekolah Menengah Kebangsaan Taman Desa 2
Bandar Country Homes
Selangor, Malaysia
Telefon = 367337872
Fax = 367337870

Pautan
------
**Sean Eugene Selvaraj** (lahir 11 April 1996) ialah pemain bola sepak Malaysia yang bermain untuk kelab Liga Super Malaysia Sri Pahang FC. Sean bersama dengan kelabnya mara ke pentas akhir Piala FA Malaysia 2018.

Kerjaya kelab
-------------

### Kehidupan awal

Sean dilahirkan di Negeri Sembilan dan bermain bagi pasukan Negeri Sembilan bawah-21 dari tahun 2013 sehingga 2015. Dia salah satu daripada pemain bola sepak Negeri Sembilan yang menyertai perlawananSukma 2016 di Sarawak.

### Negeri Sembilan

Pada bulan April 2016 jurulatih Negeri Sembilan, Gary Phillips mendedahkan dalam satu wawancara bahawa Sean yang semasa itu telah berusia 20 tahun telah siap untuk menyertai skuad semasa Negeri Sembilan, tetapi ia hanya mampu tampil dalam 9 perlawanan dan menjaringkan dua gol di Liga Super Malaysia dalam dua musim (2016, 2017).

### Selangor

Pada tarikh 4 Disember 2017, Sean menandatangani kontrak selama satu tahun membersamai Selangor secara perpindahan percuma.

### Negeri Sembilan

Sean menyertai semula kelab asalnya pada tahun 2022. Bersama Negeri Sembilan FC, Sean menduduki peringkat ke-4 carta permainan Liga Super Malaysia. Pencapaian Sean di kelab itu dapat dikatakan mengagumkan, sebab Negeri Sembilan baru mendapat kelayakan dari Liga Premier Malaysia in pada musim sebelumnya. Negeri sembilan sudah lama dianggap sebagai kelab underdog. Semasa membersamai Negeri Sembilan FC bagi yang ke-2, ia telah tampil dalam 12 perlawanan dan menjaringkan 2 gol.

Kerjaya antarabangsa
--------------------

Pada tarikh 1 Julai 2017, Sean mendapat panggilan bagi menyertai skuad semasa Malaysia B-23 untuk Kelayakan Piala Asia B-23 AFC 2018 pada 2017. Sean memulakan debut perdana di senior dalam perlawanan menentang Indonesia B-23 pada 19 Julai 2017, Sean bermain selama 30 minit di Bangkok, Thailand. Perlawanan itu berakhir 3–0 kemenangan ke atas Malaysia.

Pencapaian
----------

### Kelab

**Selangor**

* Naib juara Piala FA Malaysia: 2018[*perlu rujukan*]

Rujukan
-------

1. ↑  "Sean Selvaraj Profile". Soccerway. 4 December 2017.
2. ↑  "Sean Eugene Selvaraj enticed by the chance of working with P. Maniam at Selangor FA". *Goal.com*. Dicapai pada 14 December 2021.
3. ↑  "Sean Selvaraj Sukma Profile". sukmasarawak2016.my. 21 July 2016.
4. ↑  "Indonesia U-23 vs. Malaysia U-23 Report". Asian Football Confederation. 19 July 2017.
hello everyone

***I, Robot*** adalah sebuah filem cereka sains difilemkan di Vancouver, British Columbia, tetapi dihasilkan di Amerika Syarikat dikeluarkan pada Julai 16, 2004. Cerita ini dianggap ditulis oleh Siri Robot milik Isaac Asimov, termasuk sebuah kumpulan cerpen dengan nama yang sama iaitu *I, Robot* karya beliau. Walau bagaimanapun, cerita ini secara teknikalnya adalah berasaskan *Hardwired*, sebuah skrip spek karya Jeff Vintar. Cerita ini juga memiliki sedikit persamaan dengan sebuah cerpen cereka sains 1939 sebelum kemunculan Asimov iaitu "*I Robot*" karya Eando Binder, menceritakan tentang sebuah robot pintar bercirikan manusia didakwa atas pembunuhan penciptanya. Kumpulan cerita Asimov diberikan nama yang sama oleh penerbit cerita ini berlawanan dengan kehendak Asimov. Beberapa pandangan Asimov mengenai robot telah ditambahkan ke skrip Vintar setelah para penerbit filem ini menperolehi kebenaran untuk tajuk antologi tersebut--terutama sekali Tiga Hukum Robotik.

Sinopsis
--------

Detektif Del Spooner (Will Smith) sedang menyiasat kematian Dr Alfred Lanning,pengasas USR.(United States Robotics.)Dia juga bekerjasama dengan Dr.Susan Calvert (Bridget Monayhan).Sebuah robot,Sonny telah mencuri perhatian Spooner dan menyoal siasat robot tersebut.Setelah dikaji,Sonny ada Tiga Hukum Robotik tetapi boleh memilih untuk tidak mematuhinya.Keadaan jadi huru-hara apabila V.I.K.I(Interaktif Virtual Kebijakan Kinetik),mengawal robot tersebut untuk membunuh manusia di bandar itu.

Lihat juga
----------

* Isaac Asimov
* Tiga Hukum Robotik

Pautan luar
-----------

* iconPortal Robotik

|  |  |
| --- | --- |
|  | Wikipetik mempunyai koleksi petikan mengenai: ***I, Robot*** |

|  |  |
| --- | --- |
|  | Wikimedia Commons mempunyai media berkaitan ***I, Robot (filem)*** |

* Tapak web rasmi Diarkibkan 2006-07-19 di Wayback Machine
* A review by Maddox
* *title*  di Pangkalan Data Filem Internet (IMDb)
* *I, Robot* di Rotten Tomatoes
* *I, Robot* di Metacritic
* The Bottom of Things by Michael Sampson, 14 Januari 2004
* James Berardinelli's review of I, Robot Diarkibkan 2006-06-27 di Wayback Machine
* E! online article on similarity to Bjork music video robot design
* "Jeff Vintar was Hardwired for I, ROBOT" Diarkibkan 2006-10-18 di Wayback Machine - Interview with the screenwriter: How *Hardwired* became an Asimov adaptation.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Koordinat: 3°02′37″N 101°37′34″E﻿ / ﻿3.043541°N 101.62619°E﻿ / 3.043541; 101.62619

**Sekolah Menengah Kebangsaan Bandar Puchong Jaya (B)** atau ringkasnya dikenali sebagai **SMK Bandar Puchong Jaya (B)** merupakan sebuah sekolah menengah kebangsaan yang terletak di Selangor, Malaysia. Sekolah ini terletak di Jalan Tempua 3 dalam kawasan perbandaran Bandar Puchong Jaya dalam Daerah Petaling. SMK Bandar Puchong Jaya (B) merupakan salah satu sekolah yang terletak di bawah authoriti Pejabat Pendidikan Daerah (PPD) Petaling Perdana.

Kod sekolah bagi SMK Bandar Puchong Jaya (B) ialah BEA8657. Status sekolah ini merupakan sekolah yang terletak di kawasan bandar dan merupakan sekolah kerajaan. Pada Julai 2021, SMK Bandar Puchong Jaya (B) memiliki jumlah keseluruhan pelajar sebanyak 1161 orang. Ia terdiri daripada pelajar lelaki dan pelajar perempuan. Terdapat sebanyak 67 orang guru yang bertugas di SMK Bandar Puchong Jaya (B) pada bulan Julai 2021.

Lokasi
------

SMK Bandar Puchong Jaya (B) terletak di Jalan Tempua 3 dalam kawasan perbandaran Bandar Puchong Jaya di kawasan poskod Puchong. Keduduka sekolah ini terletak di berdekatan dengan persilangan dua jalan raya iaitu Jalan Tempua 3 dan Jalan Tempua 5. Bangunan sekolah ini terletak bertentangan dengan Kondominium La Vista (*La Vista Condominium*) di belah utara. Terletak juga berhampiran dengan sekolah ini ialah IOI Mall Puchong Jaya, kawasan komersial Jalan Kenari, kawasan perdagangan 1 Puchong (*1 Puchong Business Park*), stesen LRT IOI Puchong Jaya, dan Apartmen Sri Kesidang. Kedudukan koordinat geografi bagi SMK Bandar Puchong Jaya (B) pula terletak di 3°02′37″N 101°37′34″E﻿ / ﻿3.043541°N 101.62619°E﻿ / 3.043541; 101.62619.

Rujukan
-------

1. 1 2  
"Peta Sekolah Menengah Kebangsaan Bandar Puchong Jaya (B)". *MyGeoMap*. Jabatan Ukur dan Pemetaan Malaysia. Dicapai pada 25 Februari 2023.
2. 1 2 3 4 5  "Senarai Sekolah Rendah dan Menegah Jun 2021". Kementerian Pendidikan Malaysia. 30 November 2021. Diarkibkan daripada yang asal (XLXS) pada 24 September 2022. Dicapai pada 30 Disember 2023.
3. 1 2  "Sekolah Menengah Kebangsaan Bandar Puchong Jaya (B), Puchong". *APAC Directory* (dalam bahasa Inggeris). Dicapai pada 15 Februari 2024.

Pautan luar
-----------

* Sekolah Menengah Kebangsaan Bandar Puchong Jaya (B)
* Facebook Sekolah Menengah Kebangsaan Bandar Puchong Jaya (B)\* \*
**Sekolah Menengah Kebangsaan Perimbun** atau nama ringkasnya *SMK Perimbun*, merupakan sebuah Sekolah Menengah Kebangsaan yang terletak di Km.16, Jalan Cheras.

Pada 2009, Sekolah Menengah Kebangsaan Perimbun memiliki 2400 pelajar lelaki dan 2345 pelajar perempuan, menjadikan jumlah keseluruhan murid seramai 4745 orang. Ia mempunyai seramai 175 orang guru.2009

Sejarah
-------

**Sekolah Menengah Kebangsaan Perimbun** merupakan sebuah sekolah menengah yang terletak di Cheras, Selangor. Sekolah ini telah ditubuhkan pada 3 Januari 1989. Di awal penubuhan, SMK Perimbun menumpang di SMK SAAS, Kajang selama dua tahun. Seterusnya pada 1 Disember 1990, pelajar-pelajar ditumpangkan di SRK Taman Cuepacs selama empat bulan, sebelum dipindahkan ke bangunan tetap yang berdiri megah sekarang ini.

SMK Perimbun menyediakan pembelajaran kepada pelajar-pelajar dari tingkatan satu hingga tingkatan enam (bawah & atas). Sesi pembelajaran terbahagi kepada dua, iaitu sesi pagi dan petang.

SMK Perimbun banyak memenangi anugerah-anugerah di peringkat zon, daerah dan juga negeri, serta Sekolah Harapan Negara pada tahun 2004. SMK Perimbun telah banyak menghasilkan pelajar-pelajar cemerlang di bidang akademik mahupun ko-kurikulum. 

Senarai pengetua SMK Perimbun:

1. En. Mohd Daud Bin Lapuh (2.1.1989 - 29.2.1991)
2. En. Md. Som Bin Abdullah (1.3.1991 - 30.11.1994)
3. Pn. Hjh. Yasmin Bee Bt. Mohd Hassan (1.12.1994 - 30.5.1998)
4. Pn. Hjh. Jamelah Bt. Hj. Mansor (1.6.1998 - 2008)
5. Puan Hajah Petri Noor Jaliah Bt. Megat Adnan (1.1.2009 - 27.12.2014)
6. En Ishak bin Abdullah. ( 28.12.2014 - 2016 )
7. Mohamad Thani bin Mohd Ibrahim (2016 - 2019)
8. Puan Hajah Norehan Bt. Abd. Sani (2019 - kini)

Alamat
------

Sekolah Menengah Kebangsaan Perimbun,
KM 16,
Jalan Cheras,
43200 Cheras,
Selangor Darul Ehsan.
Telefon = 390745828
Fax = 390745828

Pengawas Sekolah
----------------
**Lumbantobing** (Tulisan Batak: ᯞᯔᯮ᯲ᯅᯉ᯲ᯖᯬᯅᯪᯰ; ditulis pula sebagai **Lumban Tobing** atau **Tobing**) ialah salah satu marga Batak Toba yang berasal dari Hutatoruan V, Tarutung, Tapanuli Utara, Indonesia dan tergolong dalam kumpulan marga Si Opat Pusoran.

Sejarah
-------

Raja Pontas Lumbantobing, yang pertama mengikuti mubaligh Ludwig Ingwer Nommensen.
Marga Lumbantobing juga merupakan salah satu marga yang mengalu-alukan kehadiran mubaligh Ludwig Ingwer Nommensen pada masa awal penginjilan di Tanah Batak, serta menjadi marga yang pertama kali dibaptis oleh Ludwig Ingwer Nommensen.

Tokoh
-----

Beberapa tokoh dengan marga Lumbantobing, antaranya ialah:

* Ferdinand Lumban Tobing
* Joy Destiny Tiurma Tobing
* Gordon Lumban Tobing
* Lulu Luciana Tobing
* Giovanni Yosafat Lumban Tobing

Rujukan
-------

1. ↑  Vergouwen, J. C. (Jacob Cornelis) (1964). *The social organisation and customary law of the Toba-Batak of northern Sumatra*. Internet Archive. The Hague, M. Nijhoff. m/s. 15, 29, dan 424. Dicapai pada 2023-03-01.

  


|  |  |
| --- | --- |
| Ikon tunas | Rencana Batak ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sungai Tembadak** (Jawi: ‏سوڠاي تمبادق‎code: ms is deprecated ‎) merupakan sebatang sungai yang terletak di Daerah Jerantut, iaitu di negeri Pahang, Malaysia. Ia terletak kira-kira 150 km (93 bt) ke arah barat ibu negara Malaysia, Kuala Lumpur. Sungai Tembadak juga merupakan anak sungai kepada Sungai Tekai dalam lembangan Sungai Tembeling dan terus mengalir ke Sungai Pahang.

Sejarah
-------

Sungai Tembadak telah pertama kali dipaparkan dalam peta terbitan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Malaysia 1:63,360* siri L7010 yang telah diterbitkan pada tahun 1966. Sungai Tembadak juga telah dipaparkan dalam peta terbitan Jabatan Ukur dan Pemetaan Malaysia (JUPEM) iaitu, dalam *Semenanjung Malaysia 1:50 000* siri MY502A dalam lembar Sungai Tekai dengan nombor lembar BV31.

Ciri-ciri fizikal
-----------------

Sungai Tembadak berpunca daripada kawasan perhutanan yang berhutan sekunder, belukar, riung dan jerami di banjaran Gunung Laris di Hutan Simpan Tekai Tembeling dalam Daerah Jerantut, Pahang. Sungai ini bakal bercantum bersama Sungai Tekai sebagaimana ia penamat bagi Sungai Tembadak dan terus mengalir ke Sungai Tembeling. 

Sungai Tembadak mengalir sepanjang kira-kira 3.36 km (2.09 bt) daripada hulu sehingga hilir sungainya.  Punca bagi Sungai Tembadak terletak ketinggiannya di antara 560 dan 580 m (1,840 dan 1,900 ka) dari paras laut manakala ketinggian muara sungainya ialah terletak di antara 80 dan 100 m (260 dan 330 ka) dari paras laut.

Ciri-ciri lembangan
-------------------

Sungai Tembadak merupakan salah satu sebahagian daripada sistem lembangan Sungai Tekai yang terletak di Mukim Ulu Tembeling. Kedudukan sungai ini dalam Sungai Tekai terletak di antara Sungai Mangking dan Sungai Kemertuk.  Pemerhatian muka bumi daripada Pentadbiran Aeronautik dan Angkasa Kebangsaan (NASA) telah mendedahkan kurang dari satu yang mendiami di sekitar kawasan lembah Sungai Tembadak. Kebanyakan kawasan lembah Sungai Tembadak dilitupi oleh kawasan berhutan yang tebal. Tiada penempatan manusia yang terbina sekitar sungai tersebut.

Rujukan
-------

1. 1 2 3  "Sungai Tembadak, Malaysia" (dalam bahasa Inggeris). GeoNames. Dicapai pada 7 Februari 2024.
2. ↑  Jawatankuasa Nama Geografi Kebangsaan Malaysia. "Dokumen Gazetir untuk Pahang Darul Makmur". *mygeoname.mygeoportal.gov.my*. Jabatan Ukur dan Pemetaan Malaysia. Diarkibkan daripada yang asal pada 23 Ogos 2017. Dicapai pada 7 Februari 2024.
3. ↑  Direktorat Pemetaan Negara Malaysia (1966); *Malaysia, Pahang, Sungai Tekai, 1:63,360* (Peta Topografi). 1:63 360. L7010.
4. 1 2 3 4  Pengarah Pemetaan Negara Malaysia. Jabatan Ukur dan Pemetaan Malaysia (2013). *Sungai Tekai (Pahang). Topographic Map (Peta Topografi, Cetakan Tidak Terhad).* 1:50 000. BV31. MY502A.
5. 1 2 3  "Aplikasi Pangkalan Data Nama Geografi dan Gazetir Kebangsaan". *MyGeoName*. Jabatan Ukur dan Pemetaan Malaysia. Dicapai pada 7 Februari 2024.
6. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). Pentadbiran Aeronautik dan Angkasa Kebangsaan (NASA). Dicapai pada 7 Februari 2024.
**Masjid Al-Jawali** atau **Masjid Amir Sanjar al-Jawli** (Arab: مسجد الجواليcode: ar is deprecated ) ialah sebuah masjid di Hebron, Palestin, yang terletak di sudut barat daya Kota Lama dan sebahagian daripada tempat perlindungan Masjid Ibrahimi (Gua Patriarchs).

Masjid Al-Jawali telah diilhakkan pada tempat perlindungan Masjid Ibrahimi dan merupakan sebahagian daripada susun aturnya, bersempadan dengan dinding timur laut kandang struktur itu. Bahagian sisi Masjid al-Jawali dipahat daripada batu dan tidak kelihatan dari luar. Masjid al-Jawali dan Masjid Ibrahimi bercantum antara satu sama lain dengan laluan yang selari dengan ruang solat Masjid Ibrahimi.

Masjid ini terdiri daripada tiga arked dengan bilik kebal bersilang yang disokong oleh tiang batu besar. Setiap lorong melengkung ditutupi oleh kubah. Sebuah kubah batu dengan sudut yang dihiasi dengan reka bentuk muqarnas dan tingkap mozek terletak di bahagian tengah dewan solat. *Mihrab* diukir pada dinding *kiblat* di bahagian tenggara Masjid al-Jawali dan berjubin kepingan marmar yang dihiasi dengan ukiran berwarna.

Sejarah
-------

Masjid Al-Jawali dibina atas arahan Gabenor Mamluk Gaza dan Palestin, Sanjar al-Jawli, antara 1318 dan 1320 semasa kesultanan an-Nasir Muhammad. Al-Jawli, mengarahkan pembinaannya untuk membesarkan ruang solat bagi jemaah yang menggunakan Masjid Ibrahimi. Masjid ini dibina dengan reka bentuk seni bina Aleppine. Sejarawan Mesir abad ke-15, al-Maqrizi menyatakan bahawa siling masjid diperbuat daripada "batu yang berpakaian cantik."

Menurut ahli gereja Inggeris Arthur Penrhyn Stanley, masjid itu dibina di atas makam Judah yang telah dimusnahkan dalam proses itu.

Rujukan
-------

1. 1 2 3 4 5 6  Dandis, Wala. History of Hebron. 2011-11-07. Retrieved on 2012-03-02.
2. 1 2 3 4  Al-Nathseh, Yusuf. Haram al-Ibrahimi. *Discover Islamic Art.* Museum With No Frontiers. 2004–2012. Retrieved on 2012-03-02.
3. ↑  Sharon, 2009, p. 88
4. ↑  Stanley, Arthur Pnerhyn. *Lectures on the history of the Jewish church*, **Volume 1**. J. Murray, 1865. Page 503.

Bacaan lanjut
-------------

|  |  |
| --- | --- |
|  | Wikimedia Commons mempunyai media berkaitan ***Masjid Al-Jawali*** |

Templat:Mosques in Palestine
**Abdul Hamid Jarnail Karamdin Khan** atau lebih dikenali sebagai **Adam Hamid** (lahir 3 Disember 1973) adalah pelakon dan pengarah dari Malaysia.

Kehidupan peribadi
------------------

Ibunya berketurunan peranakan Cina dan Siam dari Kelantan manakala bapanya pula berasal dari Lahore, Pakistan.

Pelakon dan pengarah filem
--------------------------

Adam juga bekas handyman ini menyertai kebanyakan bidang seni lakon termasuk pernah menjadi pengurus produksi, penulis skrip dan akhirnya menjadi pengarah.

Kini beliau sudah mengarahkan lebih daripada 80 buah drama televisyen.

Telemovie pertama arahannya ialah Cinta Penyair untuk slot RTM pada tahun 1998. Pada ketika itu beliau baru berusia 25 tahun.

Adam memulakan kariernya sebagai pelakon di dalam drama sitkom Sayang Di Sayang, di bawah Serangkai Filem pada pada tahun 1991 diusia 18 tahun.

Selain berlakon dan mengarah drama, beliau juga pernah menjadi penerbit filem pada tahun 2006 yang berjudul 'Cinta Terakhir’ dan antara Drama terbitannnya pula ialah, Siong (26 episod), Berek (13 episod), Kelab Jeng Jeng (13 episod) dan Putera Katak (26 episod) kesemuanya ditayangkan di TV3 dibawah Syarikatnya TALISMAN PICTURES Sdn Bhd

Beliau telah berlakon di dalam lebih 30 buah drama antaranya Kipas Anggun, Anak Teruna, Kalau Itu Takdirnya dan Rahsia Demi Rahsia. Beliau juga membintangi filem-filem seperti Pontianak Harum Sundal Malam, Aku No. 1 dan Bujang Senang.
**Gambang** ialah sebuah alat musik tradisional yang terdiri dari 18 bilah bambu yang dimainkan secara memukul. Alat musik ini digunakan dalam kesenian Gamelan dan gambang kromong Betawi.

Jenis
-----

### Gambang kayu

Gambang kayu itu diperbuat daripada kayu *se*umumnya kayu jati. Ia juga terdapat dalam kayu besi. Bilah-bilah gambang dipasang dalam bekas kayu dalam yang berfungsi sebagai resonator. Instrumen biasanya mempunyai 17-21 kekunci yang mudah ditanggalkan, dan disimpan di tempatnya dengan lubang di mana paku diletakkan. Secara umumnya, gamelan penuh mempunyai dua set, satu gambang pelog dan satu lagi gambang slendro.

Sepasang palu nipis panjang (*tabuh*), diperbuat daripada tanduk fleksibel kerbau air yang berhujung dengan felt, digunakan untuk memainkan alat. Gambang biasanya dimainkan dalam oktaf selari (*gembyang*). Sesekali, gaya permainan lain digunakan seperti bermain *kempyung* yang memainkan dua not yang dipisahkan oleh dua kekunci. Tidak seperti kebanyakan alat gamelan lain, tiada pelembab diperlukan, kerana kayunya tidak berdering seperti kunci logam alat lain.

Gambang digunakan dalam beberapa ensembel gamelan. Ia paling ketara dalam gamelan Gambang Bali. Dalam wayang Jawa, ia digunakan secara bersendiri untuk mengiringi dalang dalam nyanyian tertentu. Dalam gamelan penuh, ia agak menonjol oleh kerana kelajuan permainan yang tinggi, dan timbre yang berbeza kerana bahannya dan banyak lagi kerana ia mempunyai julat melodi yang lebih luas daripada alat lain.

Dalam gamelan Jawa, gambang memainkan cengkok seperti alat penghurai yang lain. Walau bagaimanapun, himpunan cengkok dalam gambang adalah lebih asas berbanding instrumen lain (contohnya, gendér), dan banyak variasi diterima.

### Gambang gangsa

Gambang gangsa mempunyai binaan yang serupa, walaupun pada umumnya mempunyai lebih sedikit nada (biasanya 15) dan oleh itu agak lebih kecil. Ia sebahagian besarnya telah digantikan oleh keluarga alat saron. Ia dahulunya dianggap sebagai pelopor saron satu oktaf, walaupun bukti yang lebih terkini, termasuk kemunculan saron dalam ukiran Borobudur pada abad ke-9, menunjukkan bahawa alat-alat itu berumur serupa atau saron oktaf tunggal adalah lebih tua.

Rujukan
-------

1. ↑  *Gambang Kromong Teluk Naga* Diarkibkan 2011-02-21 di Wayback Machine, Kompas.com, diakses tanggal 18 Januari 2010.

### Bibliografi

* See, Yee-Seer. (2002). Gambang, Indonesian Gamelan Main Site. Center for Southeast Asian Studies, Northern Illinois University. , accessed 10 March 2006.
* Mantle Hood. *The Nuclear Theme as a Determinant of Pathet in Javanese Music*. New York: Da Capo, 1977. m/s. 240-242.

Lihat pula
----------

* Kolintang
* Silofon

|  |  |
| --- | --- |
| Ikon tunas | Rencana berkaitan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (instrumen)

 |
**Dang Anom** merupakan sebuah filem Melayu yang diterbitkan di Singapura pada tahun 1962. Filem Dang Anom diterbitkan dalam bentuk filem hitam putih tanpa warna.

Pengarah
--------

Filem Dang Anom diarah oleh pengarah Hussein Haniff pada 1962.

Ringkasan
---------

Filem ini mengisahkan mengenai Dang Anom anak kepada Sang Rajuna Tapa, yang ditunangkan kepada Panglima Malang. Bagaimanapun, Sultan telah jatuh hati kepadanya dan menjadikannya sebagai gundik. Panglima Malang telah mencuri masuk ke istana untuk berjumpa dengan Dang Anom tetapi telah ditangkap. Akibatnya kedua mereka dihukum bunuh. Sang Rajuna Tapa kemudiannya membuka pagar kota dan membiar tentera Majapahit masuk sebagai ikthiar menyelamatkan anaknya.

Pelakon
-------

* Nordin Ahmad sebagai Panglima Malang
* Fatimah Ahmad sebagai Dang Anom
* Mahmud Jun
* M. Amin sebagai Sultan
* Roseyatimah
* Yusof Latiff
* Ahmad Nisfu sebagai Sang Rajuna Tapa
* Siti Tanjung Perak
* Aini Jasmin
* Murni Sarawak sebagai Dayang Istana

Lagu
----

*

Pautan luar
-----------

* filem/d/dang\_anom\_01.html *Dang Anom* / 1962 - Filem Malaysia]
Filem **Lancang Kuning** merupakan sebuah filem Melayu yang diterbitkan di Singapura pada tahun 1962. Filem Lancang Kuning diterbitkan dalam bentuk filem hitam putih tanpa warna.

Pengarah
--------

Filem Lancang Kuning diarah oleh pengarah M. Amin pada 1962 oleh Cathay-Keris Film Productions.

Ringkasan
---------

Cerita ini mengisahkan perebutan antara dua panglima, iaitu Panglima Alang Yahya dan Panglima Ali merebutkan Telani. Apabila Telani berkahwin dengan Panglima Alang Yahya, Panglima Ali membuat helah kepada Baginda Sultan Siak bahawa untuk melancarkan Lancang Kuning baginda, ia memerlukan korban seorang perempuan bunting sulung iaitu Telani!

Pelakon
-------

* Nordin Ahmad sebagai Panglima Alang Yahya
* Latifah Omar sebagai Telani
* Yusof Latiff sebagai Baginda Sultan
* Haji Arshad sebagai Panglima Ali
* Roseyatimah sebagai Teratai, adik Panglima Ali
* Ahmad Nisfu
* Wahid Satay
* Murni Sarawak sebagai Penari Istana

Lagu
----

*

Pautan luar
-----------

* *Lanchang Kuning* / 1962 - Filem Malaysia